
Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.7/2001 privind impozitul pe venit, cu care comisia noastră a fost sesizată în fond cu adresa Biroului Permanent nr.414 din 27 august 2001.

PREŞEDINTE,

Prof.dr. Florin Georgescu

Comisia pentru buget, finanţe şi bănci

Bucureşti 14.03.2002

Nr.22/

RAPORT

asupra proiectului de Lege pentru aprobarea Ordonanţei Guvernului nr.7/2001 privind impozitul pe venit

In urma examinării proiectului de Lege pentru aprobarea Ordonanţei Guvernului nr.7/2001 privind impozitul pe venit, în şedinţa din 6 martie 2002, comisia a hotărât, în unanimitate, ca proiectul de lege să fie supus spre dezbatere şi adoptare Plenului Camerei Deputaţilor, cu amendamentele prezentate în anexă.

Prezentul proiect de Lege face parte din categoria legilor ordinare.

PREŞEDINTE,

Prof.dr. Florin Georgescu


SECRETAR,

Dr. Daniel Ionescu

Consilieri parlamentari:

Bărdiţă Mariana

Onete Alexandru

ANEXĂ

AMENDAMENTE ADMISE

asupra Ordonanţei Guvernului nr.7/2001 privind impozitul pe venit

Nr.

crt.
Text iniţial 
Text propus de comisie

(autorul amendamentului)
Motivare

1.
Articol unic:

“Se aprobă Ordonanţa Guvernului nr.7/2001 privind impozitul pe venit, adoptată în temeiul art.1 pct.II poz.1 din Legea nr.324/2001 privind abilitarea Guvernului de a emite ordonanţe şi publicată în Monitorul Oficial al României, Partea I, nr.435 din 3 august 2001.”

Art.I. va avea următorul conţinut:

“Se aprobă Ordonanţa Guvernului nr.7/2001 privind impozitul pe venit, adoptată în temeiul art.1 pct.II poz.1 din Legea nr.324/2001 privind abilitarea Guvernului de a emite ordonanţe şi publicată în Monitorul Oficial al României, Partea I, nr.435 din 3 august 2001, cu următoarele modificări şi completări:”

Având în vedere modificările care se aduc în cuprinsul ordonanţei, completarea textului este obligatorie.

2.
Art.1 lit.f)

“f) deducerile personale reprezintă o sumă neimpozabilă acordată contribuabilului, cuprinzând deducerea personală de bază şi deducerile personale suplimentare, în funcţie de situaţia proprie sau a persoanelor aflate în întreţinere;”
Litera f) a art.1 va avea următorul cuprins:

“f) deducerile personale reprezintă o sumă neimpozabilă acordată contribuabilului, cuprinzând deducerea personală de bază şi deducerile personale suplimentare, în funcţie de situaţia proprie şi/sau a persoanelor aflate în întreţinere, după caz;”

Autor: dl. deputat Daniel Ionescu – Grup Parlamentar PRM
Textul este mai cuprinzător.

3.
Art.1 lit.i) nou
Litera i) a art.1 va avea următorul cuprins:

“i) baza fixă reprezintă locul prin intermediul căruia activitatea unei persoane fizice române care nu are domiciliul în România sau a unei persoane fizice străine pe teritoriul României, se desfăşoară, în totalitate sau numai parţial, în scopul obţinerii de venit.”
Autor: dl. deputat Daniel Ionescu - Grup Parlamentar PRM
Definirea noţiunii de “bază fixă” se impune deoarece se întâlneşte pe parcursul textului, evitându-se astfel interpretările.

4.
Art.4 – “(1) Categoriile de venituri care se supun impozitului pe venit sunt:

a)venituri din activităţi independente;

b)venituri din salarii;

c)venituri din cedarea folosinţei bunurilor;

d)venituri din dividende şi dobânzi;

e)venituri din pensii, pentru suma ce depăşeşte 5.000.000 lei pe lună;

f)venituri din activităţi agricole, definite potrivit legii;

g)alte venituri.”
Litera f) a alineatului 1 de la art.4 va avea următorul cuprins:

“f) venituri din activităţi agricole, definite potrivit prezentei ordonanţe;”
Autor: dl. deputat Florin Georgescu - Grup Parlamentar PSD


Tehnică legislativă.

5.
Art.5. lit.b)

“b) veniturile sub forma darurilor acordate copiilor minori ai angajaţilor cu ocazia zilei de 1 iunie şi a sărbătorilor de sfârşit de an, precum şi angajatelor cu ocazia zilei de 8 martie, în limita sumei de 1.000.000 lei pentru fiecare persoană şi eveniment;”
“c)ajutoarele de înmormântare, ajutoarele pentru pierderi însemnate în gospodăriile proprii ca urmare a calamităţilor naturale, precum şi în cazul unor boli grave sau incurabile ale angajatului;”

“k)veniturile obţinute ca urmare a transferului dreptului de proprietate asupra bunurilor imobile şi mobile corporale din patrimoniul personal, exclusiv cele obţinute din transferul dreptului de proprietate asupra valorilor mobiliare şi părţilor sociale;”

“m)sumele primite pentru acoperirea cheltuielilor de natura celor de transport, cazare, indemnizaţiei sau diurnei acordate pe perioada delegării şi detaşării în altă localitate, în ţară şi în străinătate, precum şi în cazul deplasării în cadrul localităţii, în interesul serviciului, cu excepţia celor acordate de persoanele juridice fără scop lucrativ, peste limitele legale stabilite pentru instituţiile publice;”


Litera b) a art.5 va avea următorul cuprins:

“b) Contravaloarea darurilor acordate copiilor minori ai angajaţilor cu ocazia zile de 1 iunie şi a sărbătorilor Crăciunului sau a unei alte sărbători religioase similare, specifice altor culte religioase recunoscute de lege, precum şi angajatelor cu ocazia zilei de 8 martie, în limita sumei de 1.000.000 lei pentru fiecare persoană şi eveniment;”

Autori: - dl. deputat Sali Negiat – Grupul Parlamentar al Minorităţilor Naţionale;

             - dl. deputat Florin Georgescu – Grup Parlamentar PSD

Litera c) a art.5 va avea următorul conţinut:

“c) ajutoarele de înmormântare, ajutoarele pentru pierderi însemnate în gospodăriile proprii ca urmare a calamităţilor naturale, precum şi în cazul unor boli grave sau incurabile acordate angajatului;”
Litera k) a art.5 va avea următorul conţinut:

“k) veniturile obţinute ca urmare a transferului dreptului de proprietate asupra bunurilor imobile şi mobile corporale din patrimoniul personal, exclusiv cele obţinute din transferul dreptului de proprietate asupra valorilor mobiliare şi părţilor sociale, precum şi cele obţinute din operaţiuni de vânzare-cumpărare de valută pe bază de contract;”
Litera m) a art.5 va avea următorul cuprins:

“m) sumele primite pentru acoperirea cheltuielilor de natura celor de transport, cazare, indemnizaţiei sau diurnei acordate pe perioada delegării şi detaşării în altă localitate, în ţară şi în străinătate, precum şi în cazul deplasării, în cadrul localităţii, în interesul serviciului; indemnizaţia de delegare şi detaşare sau diurna pentru străinătate sunt neimpozabile în limitele stabilite prin legislaţia care reglementează impozitul pe profit.”
Pentru a asigura un tratament nediscriminatoriu tuturor contribuabililor.

Pentru claritatea textului.

Corelare cu prevederile art.38 şi 41 din prezenta ordonanţă.

Pentru asigurarea unui regim echitabil în privinţa neimpozitării indemnizaţiei de delegare şi detaşare precum şi a diurnei pentru toţi salariaţii.

6.
Art. 6

“f) premiile obţinute de sportivii medaliaţi la campionatele mondiale, europene şi la jocurile olimpice;”

“j)veniturile reprezentând avantajele în bani şi/sau în natură acordate persoanelor cu handicap, veteranilor de război, invalizilor şi văduvelor de război, accidentaţilor de război în afara serviciului ordonat, persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, urmaşilor eroilor-martiri, răniţilor, luptătorilor pentru victoria Revoluţiei din decembrie 1989;”

“l)veniturile din salarii ca urmare a activităţii de creare de programe pentru calculator; încadrarea în activitatea de creaţie de programe pentru calculator se face prin ordin comun al ministrului muncii şi solidarităţii sociale, al ministrului comunicaţiilor şi tehnologiei informaţiei şi al ministrului finanţelor publice.”
Litera f) se completează cu literele f1) şi f2) cu următorul cuprins:

“f1) premiile, primele şi indemnizaţiile sportive acordate sportivilor, antrenorilor, tehnicienilor şi a altor specialişti prevăzuţi la art.62 din Legea educaţiei fizice şi sportului, nr.69/2000, în vederea realizării obiectivelor de înaltă performanţă;

- clasarea pe podiumul de premiere la campionatele europene, campionatele mondiale şi jocurile olimpice;

- calificarea şi participarea la campionatele europene, mondiale şi jocurile olimpice, în cazul jocurilor sportive;

f2) primele şi indemnizaţiile sportive acordate sportivilor, antrenorilor, tehnicienilor şi a altor specialişti prevăzuţi la art.62 din Legea educaţiei fizice şi sportului, nr.69/2000, în vederea pregătirii şi participării la competiţiile internaţionale oficiale ale loturilor reprezentative ale României;”

“j)veniturile reprezentând avantajele în bani şi/sau în natură acordate persoanelor cu handicap, veteranilor de război, invalizilor şi văduvelor de război, accidentaţilor de război în afara serviciului ordonat, persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, urmaşilor eroilor-martiri, răniţilor, luptătorilor pentru victoria Revoluţiei din decembrie 1989, precum şi persoanelor persecutate din motive etnice de către regimurile instaurate în România cu începere de la 6 septembrie 1940 până la 6 martie 1945;”

Autor: dnii. Deputaţi: Winkler Iuliu, Kerekes Karoly - Grup Parlamentar UDMR

“l) veniturile din salarii ca urmare a activităţii de creare de programe pentru calculator; încadrarea în activitatea de creaţie de programe pentru calculator şi stabilirea condiţiilor de aplicare se face prin ordin comun al ministrului muncii şi solidarităţii sociale, al ministrului comunicaţiilor şi tehnologiei informaţiei şi al ministrului finanţelor publice.”
Pentru stimularea realizării unor performanţe sportive de prestigiu.

Pentru asigurarea unui tratament nediscriminatoriu.

Textul este mai cuprinzător.



7.
Art. 8. alin.(2)

“(2)Pentru anul fiscal 2001 impozitul anual se calculează prin aplicarea asupra venitului anual global impozabil a baremului anual obţinut pe baza baremului prevăzut la alin. (1), corectat cu rata inflaţiei realizate pe perioada septembrie-decembrie 2001, comunicată de Institutul Naţional de Statistică. Baremul anual de impunere pentru anul fiscal 2001 se stabileşte prin ordin al ministrului finanţelor publice. “


Alineatul (2) al art.8 va avea următorul conţinut:

“(2) Pentru anul fiscal 2001 impozitul anual se calculează prin aplicarea asupra venitului anual global impozabil a baremului anual obţinut pe baza baremului prevăzut la alin. (1), corectat cu rata inflaţiei realizate pe perioada septembrie-decembrie 2001, comunicată de Institutul Naţional de Statistică. Baremul anual de impunere pentru anul fiscal 2001 este următorul:

Venit anual impozabil                      Impozit anual 

            (lei)                                                (lei)

până la 19.700.000                                 18%

19.700.000 – 49.900.000    3.546.000+23% pentru 

                                            ceea ce depăşeşte suma

                                            19.700.000

49.900.001 – 78.800.000   10.492.000+28% pentru

                                            ceea ce depăşeşte suma

                                            49.900.000 lei

78.800.001 – 110.400.000  18.584.000+34% pentru

                                             ceea ce depăşeşte suma

                                             78.800.000 lei

         peste     110.400.000  29.328.000+40% pentru 

                                             ceea ce depăşeşte suma 

                                              de 110.400.000 lei
În conformitate cu ordinul Ministrului Finanţelor Publice privind stabilirea baremului anual de impunere pentru calculul impozitului pe venitul anual global impozabil realizat în anul fiscal 2001, nr.113 din 22 ianuarie 2002, publicat în Monitorul Oficial al României, Partea I, nr.93 din 22 ianuarie 2002.

8.
Art. 9. 

“(1) În aplicarea prezentei ordonanţe, în categoriile de venituri prevăzute la art. 4 se cuprind şi orice avantaje în bani şi/sau în natură primite de o persoană fizică, cu titlu gratuit sau cu plata parţială, precum şi folosirea în scop personal a bunurilor şi drepturilor aferente desfăşurării activităţii. Avantajele acordate include folosinţa în scop personal a vehiculelor de orice tip, hrana, cazarea, personalul pentru munci casnice, reducerile de preţuri sau de tarife în cazul cumpărării unor bunuri sau prestări de servicii pentru salariaţii proprii, gratuităţile de bunuri şi servicii, inclusiv sumele acordate pentru distracţii sau recreare, precum şi altele asemenea.”


Alineatul (1) al articolului 9 va avea următorul cuprins:

“(1) În aplicarea prezentei ordonanţe, în categoriile de venituri prevăzute la art. 4 se cuprind şi orice avantaje în bani şi/sau în natură primite de o persoană fizică, cu titlu gratuit sau cu plata parţială, precum şi folosirea în scop personal a bunurilor şi drepturilor aferente desfăşurării activităţii. Avantajele acordate include folosinţa în scop personal a vehiculelor de orice tip, telefoane mobile, hrana, cazarea, personalul pentru munci casnice, reducerile de preţuri sau de tarife în cazul cumpărării unor bunuri sau prestări de servicii pentru salariaţii proprii, gratuităţile de bunuri şi servicii, inclusiv sumele acordate pentru distracţii sau recreare, precum şi altele asemenea.”


În vederea impunerii tuturor avantajelor acordate.

9.
Art. 13. 

“(3)Începând cu anul fiscal 2002 sumele fixe, exprimate în lei, din cuprinsul prezentei ordonanţe, altele decât deducerea personală de bază, se stabilesc conform procedurii prevăzute la art. 8 alin. (3).”

 
Alineatul (3) al articolului 13 va avea următorul cuprins:

“Începând cu anul fiscal 2002 sumele fixe, exprimate în lei, din cuprinsul prezentei ordonanţe, altele decât deducerea personală de bază şi limitele amenzii prevăzută la art.72 alin.(2), se stabilesc conform procedurii prevăzute la art.8 alin.(3).”


10.
Art.15.

“(1) În înţelesul prezentei ordonanţe, veniturile din activităţi independente cuprind veniturile comerciale, veniturile din profesii liberale şi veniturile din drepturi de proprietate intelectuală, realizate în mod individual şi/sau într-o formă de asociere, inclusiv din activităţi adiacente.

(3) Constituie venituri din profesii liberale veniturile obţinute din exercitarea profesiilor medicale, de avocat, notar, expert contabil, contabil autorizat, consultant de plasament în valori mobiliare, arhitect sau a altor profesii asemănătoare, desfăşurate în mod independent, în condiţiile legii.”
Alineatele (1) şi (3) ale articolului 15 vor avea următorul cuprins:

“(1) În înţelesul prezentei ordonanţe, veniturile din activităţi independente cuprind veniturile comerciale, veniturile din profesii libere şi veniturile din drepturi de proprietate intelectuală, realizate în mod individual şi/sau într-o formă de asociere, inclusiv din activităţi adiacente.

(3) Constituie venituri din profesii libere veniturile obţinute din exercitarea profesiilor medicale, de avocat, notar, expert contabil, contabil autorizat, consultant de plasament în valori mobiliare, arhitect sau a altor profesii asemănătoare, desfăşurate în mod independent, în condiţiile legii.”
În vederea respectării terminologiei în materie.

11.
Art. 16. alin.(4) lit.k)

“k)sumele primite pentru acoperirea cheltuielilor de natura indemnizaţiei zilnice de delegare sau de detaşare şi diurna, acordate pe perioada delegării şi detaşării în altă localitate, în ţară şi în străinătate, în interesul serviciului, care depăşesc limitele stabilite prin hotărâre a Guvernului; 

“(6) Venitul net din activităţi independente, realizat de persoanele fizice în cadrul unor asociaţii fără personalitate juridică, se calculează la nivelul asociaţiei, conform prevederilor prezentului articol, cu respectarea regulilor prevăzute la cap.IV.”

Art.16 alin.(7) nou.
Litera k) a alineatului (4) va avea următorul cuprins:

“k)sumele primite pentru acoperirea cheltuielilor de natura indemnizaţiei zilnice de delegare sau de detaşare şi

diurna, acordate pe perioada delegării şi detaşării în altă localitate, în ţară şi în străinătate, în interesul serviciului, care depăşesc limitele stabilite pentru societăţile comerciale;”

Alineatul (6) al articolului 16 va avea următorul cuprins:

“(6) Venitul net din activităţi independente, realizat de persoanele fizice în cadrul unor asociaţii, între persoane fizice fără personalitate juridică, se calculează la nivelul asociaţiei, conform prevederilor prezentului articol, cu respectarea regulilor prevăzute la cap.IV.”

Alineatul (7) al articolului 16 va avea următorul cuprins:
“(7) Venitul net din activităţi independente, realizat de persoanele fizice în cadrul unor asociaţii dintre persoane fizice şi persoane juridice care nu dau naştere unei persoane juridice, se calculează la nivelul asociaţiei, cu respectarea regulilor prevăzute la cap.IV.”


Corelarea prevederilor privind deductibilitatea indemnizaţiei de delegare şi detaşare şi a diurnelor, la determinarea venitului net din activităţi independente cu prevederile de la impozitul pe profit.

Pentru claritatea textului.

Includerea în sfera de aplicare a legii a veniturilor realizate de o persoană fizică dintr-o asociere cu o persoană juridică, asociere care nu formează o persoană juridică.

12.
Art. 18.

“(2)Venitul net se determină prin deducerea din venitul brut a unei cote de cheltuieli de 25%, aplicată la venitul brut, precum şi  a contribuţiilor obligatorii, datorate potrivit legii.”

“(3)Venitul net din drepturi de autor aferente operelor de artă monumentală se determină prin deducerea din venitul brut a unei cote de cheltuieli de 40%, aplicată la venitul brut, precum şi a contribuţiilor obligatorii, datorate potrivit legii.”
Alineatul (2) al articolului 18 va avea următorul cuprins:

“(2) Venitul net se determină prin deducerea din venitul brut a unei cote de cheltuieli de 35%, aplicată la venitul brut, precum şi  a contribuţiilor obligatorii, datorate potrivit legii.”

Autor: dl. deputat Florin Georgescu - Grup Parlamentar PSD

“(3) Venitul net din drepturi de autor aferente operelor de artă monumentală se determină prin deducerea din venitul brut a unei cote de cheltuieli de 50%, aplicată la venitul brut, precum şi a contribuţiilor obligatorii, datorate potrivit legii.”

Autor: dl. deputat Florin Georgescu – Grup Parlamentar PSD


Pentru sprijinirea şi stimularea activităţii de creaţie de orice gen.

Idem.

13.
Art. 21. – “(1)Beneficiarii de venit datorează în cursul anului un impozit reţinut la sursă, reprezentând plăţi anticipate, stabilit în situaţiile şi în cuantumurile următoare: 

b)10% din venitul brut încasat, ca urmare a valorificării de bunuri în regim de consignaţie, cu excepţia celor din patrimoniul personal al contribuabilului, pentru alţi contribuabili decât cei autorizaţi să desfăşoare activităţi independente şi care au obligaţia să efectueze plăţi anticipate trimestriale în contul impozitului pe venitul anual;”

Alin.(3) nou.
Alineatul (1) al articolului 21 va avea următorul cuprins:

“b) 10% din venitul brut încasat ca urmare a valorificării de bunuri în regim de consignaţie.”

“(3)Impozitul reţinut de persoana juridică în contul persoanei fizice pentru veniturile realizate dintr-o asociere cu o persoană juridică română care nu dă naştere unei persoane juridice reprezintă plata anticipată în contul impozitului anual pe venit. Obligaţia calculării, reţinerii şi virării impozitului, determinat conform metodologiei stabilite în legislaţia privind impozitul pe profit, revine persoanei juridice române.”
Pentru evitarea confuziilor în aplicare.

Completarea articolului cu plăţile anticipate suportate de o persoană fizică calculate asupra profitului obţinut din asocierea acesteia cu o persoană juridică, după regulile proprii impozitului pe profit.

14.
Art. 23 lit.a1)

a1) nou

“i)alte drepturi şi indemnizaţii de natură salarială.” 
După lit.a) a articolului 23 se introduce o nouă literă cu  următorul cuprins:

“a1) indemnizaţiile din activităţi desfăşurate ca urmare a unei funcţii alese în cadrul persoanelor juridice fără scop lucrativ;”

“i) alte drepturi de natură salarială sau asimilate salariilor.”


Pentru clarificarea încadrării fiscale a indemnizaţiilor primite pentru activitatea desfăşurată în cadrul organizaţiilor sindicale, patronale, profesionale şi asociaţiilor de proprietari/locatari.

Accentuarea caracterului salarial al altor venituri obţinute dintr-o activitate dependentă.

15.
Art. 24.alin.(2) lit.b)

“o cotă de 15% din deducerea personală de bază, acordată cu titlu de cheltuieli profesionale, o dată cu deducerea personală de bază la acelaşi loc de muncă.”

“(6)În cazul salariilor sau diferenţelor de salarii stabilite în baza unor hotărâri judecătoreşti rămase definitive şi irevocabile, beneficiarii de astfel de venituri datorează un impozit final care se calculează şi se reţine la sursă de către plătitorii de venituri, prin aplicarea unei cote de 20% asupra bazei de calcul determinate ca diferenţă între venitul brut şi contribuţiile obligatorii prevăzute de lege, şi nu se cumulează cu celelalte drepturi salariale ale lunii în care se plătesc.”

Alin.(61) nou.

“(7)Sumele reprezentând prime de vacanţă, acordate pe lângă indemnizaţia de concediu de odihnă, potrivit prevederilor contractelor de muncă sau ale unor legi speciale, în limita salariului de bază din luna anterioară plecării în concediu, se impozitează separat de celelalte drepturi salariale ale lunii în care se plătesc, prin aplicarea baremului lunar asupra bazei de calcul determinate ca diferenţă între venitul brut şi contribuţia la asigurările sociale de sănătate. Veniturile se supun procedurii prevăzute la art. 27. “

“(8) În cazul veniturilor încasate în avans în cursul anului pentru plata indemnizaţiilor de concediu de odihnă, acestea se cuprind în baza de calcul a lunilor la care se referă şi se cumulează cu celelalte drepturi primite în luna respectivă. “
Litera b) a alineatului 2 de la art.24 va avea următorul cuprins:

“o cotă de 100% din deducerea personală de bază, acordată cu titlu de cheltuieli profesionale, o dată cu deducerea personală de bază la acelaşi loc de muncă.”

“(6)În cazul salariilor sau diferenţelor de salarii care privesc anii anteriori celui în care se plătesc, stabilite în baza unor hotărâri judecătoreşti rămase definitive şi irevocabile, beneficiarii de astfel de venituri datorează un impozit final care se calculează şi se reţine la sursă de către plătitorii de venituri, prin aplicarea unei cote de 20% asupra bazei de calcul determinate ca diferenţă între venitul brut şi contribuţiile obligatorii prevăzute de lege, şi nu se cumulează cu celelalte drepturi salariale ale lunii în care se plătesc.

“(61)În cazul diferenţelor de salarii care privesc perioade anterioare lunilor în care se plătesc, în cadrul anului fiscal, acordate în baza unor hotărâri judecătoreşti rămase definitive şi irevocabile, impunerea se face prin aplicarea unei cote de 20% asupra bazei de calcul determinate ca diferenţă între venitul brut şi contribuţiile obligatorii prevăzute de lege şi se cuprind în venitul anual sau venitul anual global, după caz.”

Se elimină.

“(8) În cazul veniturilor încasate în avans în cursul anului pentru plata indemnizaţiilor de concediu de odihnă, acestea se cuprind în baza de calcul a lunilor la care se referă.”
Pentru stimularea încheierii contractelor de muncă pe perioadă determinată sau nedeterminată.

Pentru clarificarea modului de impozitare.

Necesitatea delimitării diferenţelor de salarii primite de salariaţi în cursul anului pentru luni anterioare celei în care se plătesc, de diferenţele aferente anilor anteriori.

Crează greutăţi în aplicare şi este de natură să genereze diferenţe de impozit de plată după impunerea anuală situaţia nefiind acceptată atât de angajatori cât şi de angajaţi (prevederea a fost instituită în baza prevederilor Legii nr.188/1999 privind Statutul funcţionarilor publici).

Pentru conciziunea textului.

16.
Art. 28 alin.(1)

“(1) Contribuabilii care îşi desfăşoară activitatea în România şi obţin venituri sub formă de salarii din străinătate, precum şi persoanele fizice române angajate ale misiunilor diplomatice şi ale posturilor consulare acreditate în România au obligaţia ca, personal sau printr-un reprezentant fiscal, să calculeze impozitul conform art.24, să îl declare şi să îl plătească în termen de 15 zile de la expirarea lunii pentru care s-a realizat venitul.”

Alineatul (1) al articolului 28 va avea următorul cuprins:

“(1) Contribuabilii care îşi desfăşoară activitatea în România şi obţin venituri sub formă de salarii din străinătate, precum şi persoanele fizice române angajate ale misiunilor diplomatice şi ale posturilor consulare acreditate în România au obligaţia ca, personal sau printr-un reprezentant fiscal, să calculeze impozitul conform art.24, să îl declare şi să îl plătească în termen de 25 zile de la expirarea lunii pentru care s-a realizat venitul.”
Unificarea termenului de virare a impozitului în vederea simplificării sistemului de administrare şi a creşterii gradului de conformare a contribuabililor.

17.
Secţiunea a V- a

Alte venituri

1. Definirea venitului

Art. 38. – “În această categorie se cuprind veniturile obţinute din jocuri de noroc, veniturile sub formă de câştiguri din transferul dreptului de proprietate asupra valorilor mobiliare şi părţilor sociale, veniturile sub formă de premii în bani şi/sau în natură, altele decât cele prevăzute la art. 6, 22 şi 23, diverse venituri care nu se regăsesc în mod expres menţionate în prezenta ordonanţă, precum şi veniturile realizate cu caracter întâmplător.”
Secţiunea a V- a

Alte venituri

1. Definirea venitului
Articolului 38 va avea următorul cuprins:

“În această categorie se cuprind:

- veniturile obţinute din jocuri de noroc;

- veniturile sub formă de câştiguri din transferul dreptului de proprietate asupra valorilor mobiliare şi părţilor sociale;

- veniturile sub forma câştigurilor din operaţiuni de vânzare-cumpărare de valută pe bază de contract, precum şi orice alte operaţiuni de acest gen;

- veniturile sub formă de premii în bani şi/sau natură, altele decât cele prevăzute la art.6, 22 şi 23;

- diverse venituri care nu se regăsesc în mod expres menţionate în prezenta ordonanţă, precum şi veniturile cu caracter întâmplător.”
Este necesar să se impoziteze şi veniturile sub forma câştigurilor din operaţiuni de vânzare-cumpărare de valută la termen, deci operaţiuni similare cu transferul de valori mobiliare.

18.
Art. 41. alin.(11) nou.
Articolul 41 se completează cu alineatul (11), cu următorul conţinut:
“(11) În aplicarea prevederilor prezentului articol se utilizează norme privind determinarea, reţinerea şi virarea impozitului pe câştigul de capital obţinut de persoanele fizice, care se emit de C.N.V.M., cu avizul Ministerului Finanţelor Publice.”


Se acordară competenţă CNVM-ului pentru elaborarea normelor date în aplicarea acestor prevederi.

19.
Art.411. nou
Se introduce articolul 411 cu următorul conţinut:

“Art.411 – (1) Veniturile obţinute sub forma câştigurilor din operaţiuni de vânzare-cumpărare de valută pe bază de contract, precum şi din orice alte operaţiuni de acest gen, reprezintă diferenţele de curs favorabile rezultate din aceste operaţiuni şi se impun prin aplicarea unei cote de impozit de 1%, în momentul închiderii operaţiunii şi evidenţierii în contul clientului, iar virarea impozitului se efectuează până la data de 25 a lunii următoare celei în care a fost reţinut.

 (2) Impozitul calculat, reţinut şi vărsat conform prevederilor alin.(1) este final.

 (3) Pierderile înregistrate nu se compensează cu câştigul realizat din astfel de operaţiuni.”


Pentru corelare cu prevederile art.38 din prezenta ordonanţă, amendat.

20.
Art. 43. 

“(1) Veniturile care nu se regăsesc în mod expres menţionate în prezenta ordonanţă, precum şi cele care sunt realizate cu caracter întâmplător se supun impunerii cu o cotă de 10% aplicată asupra veniturilor brute, impozitul fiind final. Criteriile de definire a unui venit realizat cu caracter întâmplător se stabilesc prin normele metodologice date în aplicarea prezentei ordonanţe. “
Alineatul 1 al articolului 43 va avea următorul cuprins: 

“(1) Veniturile care nu se regăsesc în mod expres menţionate în prezenta ordonanţă se supun impunerii cu o cotă de 10%, impozitul fiind final.”

Pentru conciziunea textului.

21.
Art.58.

“Prevederile prezentului capitol nu se aplică în cazul:

a) fondurilor de investiţii constituite ca asociaţii fără personalitate juridică;

b) asociaţiilor constituite între o persoană fizică şi o persoană juridică.”
Art.58. – “(1) Prevederile art.53-57 se aplică în cazul asocierilor dintre persoane fizice care nu dau naştere unei persoane juridice.

(2) Prevederile prezentului capitol nu se aplică în cazul fondurilor de investiţii constituite ca asociaţii fără personalitate juridică.

(3) În cazul asociaţiilor constituite între persoane fizice şi persoane juridice române care nu dau naştere unei persoane juridice, sunt aplicabile regulile privind metodologia de calcul a impozitului pe profit.

(4) Profitul cuvenit unei persoane fizice dintr-o asociere cu o persoană juridică română care nu dă naştere unei persoane juridice, determinat cu respectarea regulilor stabilite în legislaţia privind impozitul pe profit, este asimilat, în vederea impunerii la nivelul persoanei fizice, venitului din activităţi independente din care se deduc contribuţiile obligatorii în vederea obţinerii venitului net.”
Modificarea conţinutului s-a impus prin modificarea prevederilor art.16 şi art.21.

22.
Art.60 alin.(2)

“(2) Pierderile provenind din străinătate ale persoanelor fizice române se compensează cu veniturile de aceeaşi natură, din străinătate, pe fiecare ţară, înregistrate în cursul aceluiaşi an fiscal, sau se reportează pe următorii 5 ani asupra veniturilor realizate din ţara respectivă.”
Alineatul 2 al articolului 60 va avea următorul cuprins:

“(2) Pierderile provenind din străinătate ale persoanelor fizice române se compensează cu veniturile de aceeaşi natură, din străinătate, pe fiecare ţară, înregistrate în cursul aceluiaşi an fiscal, sau se reportează pe următorii 3 ani asupra veniturilor realizate din ţara respectivă.”
Se are în vedere că scurtarea perioadei de recuperare a pierderilor din veniturile perioadei viitoare  se consideră a fi o măsură mobilizatoare.

23.
Art.61. lit.a)

“a) reportul se efectuează cronologic, în funcţie de vechimea pierderii, în următorii 5 ani consecutivi;”
Litera a) a articolului 61 va avea următorul cuprins:

“a) reportul se efectuează cronologic, în funcţie de vechimea pierderii, în următorii 3 ani consecutivi;”
Idem.

24.
Art. 62

“(1) Contribuabilii au obligaţia să completeze şi să depună la organul fiscal competent o declaraţie de venit global, precum şi declaraţii speciale până la data de 31 martie a anului următor celui de realizare a venitului.
(2) Declaraţiile speciale se completează pentru fiecare categorie de venit şi pe fiecare loc de realizare a acestuia şi se depun la organul fiscal unde se află sursa de venit.

(3)Prin organ fiscal competent se înţelege organul fiscal în a cărui rază teritorială contribuabilul îşi are domiciliul sau alte organe stabilite prin hotărâre a Guvernului, după caz. 

(4)Contribuabilii care realizează venituri dintr-o singură sursă, sub formă de salarii, la funcţia de bază, pe întregul an fiscal, pentru care angajatorul a efectuat operaţiunile prevăzute la art. 27, nu au obligaţia să depună declaraţiile de venit global. De asemenea, contribuabilii care realizează venituri a căror impunere este finală nu au obligaţia să depună declaraţia specială pentru aceste venituri.”
Articolul 62 va avea următorul cuprins:

“(1) Contribuabilii au obligaţia să completeze şi să depună la organul fiscal competent o declaraţie de venit global, precum şi declaraţii speciale până la data de 30 aprilie a anului următor celui de realizare a venitului.

(2) Declaraţiile speciale se completează pentru fiecare categorie de venit şi pe fiecare loc de realizare a acestuia.

(3) Organul fiscal competent prevăzut la alin.(1) se stabileşte prin hotărâre a Guvernului.

(4)Contribuabilii care realizează venituri dintr-o singură sursă, sub formă de salarii, la funcţia de bază, pe întregul an fiscal, pentru care angajatorul a efectuat operaţiunile prevăzute la art. 27, nu au obligaţia să depună declaraţiile de venit global. De asemenea, contribuabilii care realizează venituri a căror impunere este finală nu au obligaţia să depună declaraţia specială pentru aceste venituri.”
Pentru îmbunătăţirea sistemului de administrare a veniturilor, precum şi pentru corelarea cu prevederile O.U.G. nr.16/2002 pentru reglementarea unor măsuri fiscale.

Idem.

Pentru conciziune şi conform textului art.62 din Ordonanţa de urgenţă a Guvernului nr.16/2002.

Idem.

25.
Art.66.alin.(3) 

“(3)Plăţile anticipate se efectuează în 4 rate egale, până la data de 15 inclusiv a ultimei luni din fiecare trimestru.”


Alineatul (3) al articolului 66 va avea următorul cuprins:

“(3) Plăţile anticipate se efectuează în 4 rate egale, până la data de 15 inclusiv a ultimei luni din fiecare trimestru, cu excepţia impozitului pe veniturile din arendare, care se plăteşte în două rate egale, până la 1 septembrie inclusiv şi respectiv 15 noiembrie inclusiv.”
Corelarea termenelor de plată a impozitului cu obţinerea veniturilor din valorificarea recoltei.

26.
Art. 72. alin.(1)

“(1) constituie contravenţii următoarele fapte, dacă nu sunt săvârşite în astfel de condiţii încât, potrivit legii penale, să constituie infracţiuni:

d) nou.

“(3) Prevederile prezentului articol se completează cu dispoziţiile Legii nr.32/1968 privind stabilirea şi sancţionarea contravenţiilor, cu modificările ulterioare, cu excepţia art.25-27.”
Alineatul (1) se completează cu litera “d” care va avea următorul cuprins:

“d) necomunicarea informaţiilor prevăzute la art.28 (3).”
Alineatul 3 al articolului 72 va avea următorul cuprins:

“(3) Prevederile prezentului articol se completează cu dispoziţiile Ordonanţei Guvernului nr.2 din 12 iulie 2001 privind regimul juridic al contravenţiilor.”


Autori: domnii deputaţi: Kerekes Karoly, Vida Gyula, Winkler Gyula – Grup Parlamentar UDMR


Pentru contravenţia respectivă nu a existat sancţiune.

Legea nr.32/1968 a fost abrogată prin Ordonanţa Guvernului nr.2/2001 privind regimul juridic al contravenţiilor (art.51 alin.2).

27.
Art. 75.

“(1) Rămân valabile până la data expirării lor următoarele facilităţi de care beneficiază persoanele fizice şi asociaţiile familiale, cu respectarea condiţiilor în care acestea au fost acordate:

a) scutirile de la plata impozitului pe venit prevăzute în actele normative privind unele măsuri de protecţie ca urmare a concedierilor colective, pentru personalul disponibilizat, cu condiţia desfăşurării activităţii respective pe o perioadă de încă 2 ani de la data expirării perioadei de scutire;”
Alineatul 1 al articolului 75 va avea următorul cuprins:

“(1) Scutirile de la plata impozitului pe venit prevăzute în actele normative privind unele măsuri de protecţie ca urmare a concedierilor colective, pentru personalul disponibilizat, rămân valabile până la data expirării lor, cu condiţia desfăşurării activităţii respective pe o perioadă de încă 2 ani de la data expirării perioadei de scutire.”


Pentru claritatea textului.

28.
Art. 85. 

“Pe data intrării în vigoare a prezentei ordonanţe se abrogă: 

- prevederile Ordonanţei Guvernului nr.73/1999 privind impozitul pe venit, publicată în Monitorul      Oficial al României, Partea I, nr.419 din 31 august 1999; 

- prevederile Ordonanţei de urgenţă a Guvernului nr.87/2000 pentru modificarea şi completarea      Ordonanţei Guvernului nr.73/1999 privind impozitul pe venit, publicată în Monitorul Oficial al      României, Partea I, nr.302 din 3 iulie 2000; 

- prevederile Ordonanţei de urgenţă a Guvernului nr.46/2001 pentru modificarea şi completarea      Ordonanţei Guvernului nr.73/1999 privind impozitul pe venit, publicată în Monitorul Oficial al      României, Partea I, nr.157 din 29 martie 2001; 

- prevederile Ordonanţei de urgenţă a Guvernului nr.77/2001 pentru modificarea art. 59 din Ordonanţa      Guvernului nr.73/1999 privind impozitul pe venit, publicată în Monitorul Oficial al României, Partea I,     nr.291 din 1 iunie 2001; 

- prevederile Ordonanţei de urgenţă a Guvernului nr.94/2001 pentru completarea art. 6 din Ordonanţa      Guvernului nr.73/1999 privind impozitul pe venit, publicată în Monitorul Oficial al României, Partea I,     nr.347 din 29 iunie 2001; 

- prevederile Ordonanţei de urgenţă a Guvernului nr.235/2000 pentru completarea art. 32 din Ordonanţa      Guvernului nr.73/1999 privind impozitul pe venit, publicată în Monitorul Oficial al României, Partea I,     nr.614 din 29 noiembrie 2000; 

- prevederile art. 43 alin. (1) lit. a) referitoare la scutirea de impozit pe venit acordată persoanelor fizice,      precum şi cele ale art. 43 alin. (1) lit. b) din Legea nr. 32/2000 privind societăţile de asigurare şi      supravegherea asigurărilor, publicată în Monitorul Oficial al României, Partea I, nr.148 din 10 aprilie      2000; 

- prevederile art. 215 cu privire la aplicabilitatea acestora persoanelor fizice şi asociaţiilor familiale, din      Legea nr. 133/1999 privind stimularea întreprinzătorilor privaţi pentru înfiinţarea şi dezvoltarea      întreprinderilor mici şi mijlocii, publicată în Monitorul Oficial al României, Partea I, nr.349 din 23 iulie      1999, cu modificările şi completările ulterioare; 

- prevederile referitoare la neimpozitarea avantajelor prevăzute la art. 39 alin. (1) lit. d) şi la art. 41 alin.  (2) din Legea nr. 50/1996 privind salarizarea şi alte drepturi ale personalului din organele autorităţii      judecătoreşti, republicată în Monitorul Oficial al României, Partea I, nr. 563 din 18 noiembrie 1999, cu modificările şi completările ulterioare; 

- prevederea privind scutirea de impozit pe chirie prevăzută la alin. (3) al art. 15 din Legea nr. 10/2001      privind regimul juridic al unor imobile preluate în mod abuziv în perioada 6 martie 1945-22 decembrie      1989, publicată în Monitorul Oficial al României, Partea I, nr.75 din 14 februarie 2001; 

- prevederile art. 77 din Legea educaţiei fizice şi sportului nr. 69/2000, publicată în Monitorul Oficial al României, Partea I, nr.200 din 9 mai 2000; 

- prevederile cu privire la scutirea de impozit pe venit acordată persoanelor fizice din Ordonanţa de urgenţă a Guvernului nr.9/2000*) pentru modificarea Ordonanţei de urgenţă a Guvernului nr.66/1997 privind scutirea de plată a impozitelor pe salarii şi/sau pe venituri realizate de consultanţi străini pentru activităţile desfăşurate în România în cadrul unor acorduri de împrumut, publicată în Monitorul Oficial al României, Partea I, nr.93 din 1 martie 2000; 

- prevederile art. 64 din Legea privind executorii judecătoreşti nr. 188/2000, publicată în Monitorul      Oficial al României, Partea I, nr.559 din 10 noiembrie 2000. “
Articolul 85 se va completa cu următorul text:

“- prevederile art.46 din Legea nr.184/2001 privind organizarea şi exercitarea profesiei de arhitect, publicată în Monitorul Oficial al României, Partea I, nr.195 din 18 aprilie 2001;

- prevederile de la art.I punctul 7 din Legea nr.629/2001 pentru aprobarea Ordonanţei Guvernului nr.124/1998 privind organizarea şi funcţionarea cabinetelor medicale, publicată în Monitorul Oficial al României, Partea I, nr.724 din 13 noiembrie 2001;

- prevederile art.89 (3) referitoare la impozitare din Legea nr.128/1997 privind statutul personalului didactic, publicată în Monitorul Oficial al României, Partea I, nr.158 din 16 iulie 1997;

- prevederile art.3 din Ordonanţa de urgenţă a Guvernului nr.16/2002 pentru reglementarea unor măsuri fiscale, publicată în Monitorul Oficial al României, Partea I, nr.145 din 26 februarie 2002;

- orice alte dispoziţii contrare.”

Corelarea prevederilor de natură fiscală din actele normative respective cu cele din legea fiscală.

29.

Art.II. – “Prevederile prezentei legi intră în vigoare începând cu data de 1 ianuarie 2003, cu excepţia prevederilor art.6 lit.f1) şi f2) şi ale art.27 (2) lit.b), care intră în vigoare cu data de întâi a lunii următoare publicării în Monitorul Oficial.”


30.

Art.III. – “Ordonanţa Guvernului nr.7 privind impozitul pe venit, publicată în Monitorul Oficial al României, Partea I, nr.435 din 3 august 2001, se va republica după aprobarea prezentei legi, în Monitorul Oficial al României, Partea I.”


AMENDAMENTE RESPINSE

asupra proiectului de Lege pentru aprobarea Ordonanţei Guvernului nr.7/2001 

privind impozitul pe venit

Nr.

crt.
Text iniţial
Amendament propus

(autor)
Motivare

1.
Art.10 alin.(1) nou
La articolul 10 se introduce un nou alineat (11) având următorul cuprins:

“Sunt considerate cheltuieli deductibile sumele aferente lucrărilor de construcţie, modernizare şi extindere a unei singure locuinţe proprietate personală, în condiţiile în care acestea sunt efectuate pe bază de documente justificative din venitul anual global impozabil.”
Autor: dl. deputat Akos Birtalan - Grup Parlamentar UDMR
Amendamentul nu poate fi acceptat întrucât nu există o lege la nivel de familie, ci la nivel de persoană fizică.

2.
Art.10. alin.(1) lit.a) şi lit.c)

“(1) În vederea determinării venitului net ca diferenţă între venitul brut şi cheltuielile aferente deductibile, pentru cheltuieli se aplică următoarele reguli:

a) cheltuielile aferente venitului sunt acele cheltuieli efectuate în cadrul activităţilor desfăşurate în scopul realizării acestuia, justificate prin documente;

………………….

c) cheltuielile recunoscute ca deductibile sunt cele aferente venitului, în limitele prevăzute de legislaţia în vigoare, după caz. Cheltuielile de reclamă şi publicitate sunt deductibile în condiţiile şi în limitele stabilite de legislaţia în vigoare pentru persoanele juridice. Cheltuielile privind amortizarea sunt deductibile în condiţiile în care calculul se efectuează conform legislaţiei în materie;”
Literele a) şi c) ale alineatului (1) al articolului 10 se modifică astfel:

“(1) În vederea determinării venitului net ca diferenţă între venitul brut şi cheltuielile aferente deductibile, pentru cheltuieli se aplică următoarele reguli:

a) cheltuielile aferente venitului sunt acele cheltuieli efectuate în cadrul activităţilor desfăşurate în scopul realizării acestuia, justificate prin documente, în limitele prevăzute de legislaţia în vigoare, după caz;

………………………………………

c) cheltuielile de reclamă şi publicitate sunt deductibile în condiţiile şi în limitele stabilite de legislaţia în vigoare pentru persoanele juridice. Cheltuielile privind amortizarea sunt deductibile în condiţiile în care calculul se efectuează conform legislaţiei în materie;”

Autor: dl. deputat Daniel Ionescu – Grup Parlamentar PRM
Textul ordonanţei face referire la două categorii de cheltuieli:

- cheltuieli aferente veniturilor care sunt recunoscute pe bază de documente justificative;

- cheltuieli deductibile prin efectul legilor în vigoare.

3.
Art.12 alin.(21) nou
La articolul 12 se introduce un alineat nou (21) ce va avea următorul cuprins:

“21) La deducerea personală de bază în sumă fixă se adaugă o sumă variabilă, echivalentă cu 3% din venitul anual global în cazul în care contribuabilii sprijină următoarele instituţii şi/sau activităţile acestora:

- unităţile de cult aparţinând cultelor religioase recunoscute în România;

- unităţile de învăţământ, cercetare, artă, cultură, sport şi asistenţă socială;

- asociaţiile şi fundaţiile legal înregistrate în România.”

Autor: dl. deputat Akos Birtalan - Grup Parlamentar UDMR
Reglementarea conduce la dezechilibru în ce priveşte diferitele categorii de contribuabili, la crearea unui tratament discriminatoriu.

4.
Art.12.alin.(41) nou
La art.12 după alineatul (4) se introduce un nou alineat (41) nou, ce va avea următorul cuprins:

“(41) Contribuabilii absolvenţi ai învăţământului superior, în primii cinci ani de activitate beneficiază de deduceri personale suplimentare, în afara sumelor rezultate din calculul potrivit alin.(2), (3) şi (4) într-o sumă egală cu deducerea personală de bază pentru cumpărarea de echipamente, materiale şi publicaţii de specialitate necesare documentării şi perfecţionării profesionale potrivit pregătirii pe care o au şi a profesiei pe care o desfăşoară.

Autori: dnii deputaţi Kerekes Karoly, Vida Gyula, Winkler Gyula – Grup Parlamentar UDMR.
Reglementarea a fost rezolvată prin amendamentul adus la art.24 alin.(2) lit.b).

5.
Art.12. alin.(9)

“Deducerile personale prevăzute la alin.(2), (3) şi (4) se însumează. Suma deducerilor personale admisă pentru calculul impozitului nu poate depăşi de 3 ori deducerea personală de bază şi se acordă în limita venitului realizat.”
Alineatul (9) al art.12 va avea următorul cuprins:

“Deducerile personale prevăzute la alin.(2), (3) şi (41) se însumează. Suma deducerilor personale admisă pentru calculul impozitului nu poate depăşi de 3 ori deducerea personală de bază şi se acordă în limita venitului realizat.

Autori: dnii deputaţi Kerekes Karoly, Vida Gyula, Winkler Gyula – Grup Parlamentar UDMR.
Amendamentul propus se corelează cu pct.4 din anexa amendamentelor respinse.

6.
Art.66. alin.(2)

(2) Plăţile anticipate se stabilesc de organul fiscal pe raza căruia se află sursa de venit, pe fiecare categorie de venit şi loc de realizare, luându-se ca bază de calcul venitul anual estimat sau venitul net realizat în anul precedent, după caz. La impunerile efectuate după expirarea termenelor de plată prevăzute la alin. (3), sumele datorate pentru trimestrele respective se stabilesc la nivelul trimestrului IV al anului precedent. Diferenţa dintre impozitul anual calculat asupra venitului net realizat în anul precedent şi suma reprezentând plăţi anticipate la nivelul trimestrului IV din anul anterior se repartizează pe termenele de plată următoare din cadrul anului fiscal. Pentru declaraţiile de venit estimativ depuse în luna decembrie nu se mai stabilesc plăţi anticipate, venitul net aferent perioadei până la sfârşitul anului urmând să fie supus impozitării finale. Plăţile anticipate pentru veniturile din cedarea folosinţei bunurilor se stabilesc de organul fiscal, pe baza chiriei sau a arendei din contractul încheiat între părţi. În cazul în care, potrivit clauzelor contractuale, chiria sau arenda reprezintă echivalentul în lei al unei valute, determinarea venitului anual estimat se efectuează pe baza cursului de schimb al pieţei valutare, comunicat de Banca Naţională a României, din ziua precedentă celei în

care se efectuează impunerea. 


Alineatul (2) al articolului 66 va avea următorul cuprins:

“Plăţile anticipate se stabilesc de organul fiscal pe raza căruia se află sursa de venit, şi loc de realizare, reprezentând 25% din venitul anual estimat sau venitul net realizat în anul precedent, după caz.”

Autor: dl. deputat Akos Birtalan – Grup Parlamentar UDMR.
Se încalcă principiul echităţii fiscale, deoarece obligă toţi contribuabilii să plătească aceeaşi cotă de impozit indiferent de mărimea venitului, şi, totodată, înlătură posibilitatea refacerii impunerii în semestrul II pentru cazul în care se realizează un venit inferior anului precedent.

7.
Art.661 nou
După articolul 66 se introduce un articol nou 661, ce va avea următorul cuprins:

“Art.661 - Impozitul pe venitul anual global datorat se virează la unităţile de trezorerie şi contabilitate publică la care au deschise conturile unităţile administrativ-teritoriale în a căror rază îşi au domiciliul contribuabilii.
Autor: dl. deputat Akos Birtalan - Grup Parlamentar UDMR
Contravine art.25 şi 79 din ordonanţă, care prevăd că  virarea impozitului se face la bugetul de stat, precum şi legii bugetare anuale, care prevede alocarea de cote defalcate din impozitul pe venit, unităţilor administrativ-teritoriale.

